OpenLLM-France/wikimedia huggingface dataset:
# Tremella aurantia

Tremella aurantia és una espècie de fong gelatinós dins la família Tremellaceae. T. aurantia té un aspecte similar al de Tremella mesenterica, però té basidis amb tija en lloc dels basidis sèssils i parasita els micelis de Stereum hirsutum en lloc dels de Peniophora.
Fa lòbuls foliacis ondulats i plegats de color groc taronja opac o poc brillant, daurat, (aurantia en llatí)
Es troba preferentment en fusta tallada com la d'alzina i altres arbres.

## Referències

* C. Michael Hogan. 2008. Witch's Butter: Tremella mesenterica, GlobalTwitcher.com, ed. N. Stromberg Arxivat 2012-09-21 a Wayback Machine.
* Shu-ting Chang and Philip G. Miles. 2004. Mushrooms: Cultivation, Nutritional Value, Medicinal Effect, and Environmental Impact, CRC Press, ISBN 0-8493-1043-1, ISBN 978-0-8493-1043-0
* Paul Sterry and Barry Hughes. 2009. Collins Complete Guide to British Mushrooms & Toadstools, HarperCollinsPublishers Ltd, ISBN 978-0-00-723224-6, 383 pages

## Notes

* ↑ C. Michael Hogan. 2008
* ↑ Paul Sterry and Barry Hughes. 2009
* ↑ http://ichn.iec.cat/bages/index/index.htm Arxivat 2012-10-29 a Wayback Machine.
# Tomás Pineda Nieto

Tomás Pineda Nieto (Santa Ana, 21 de gener de 1946) és un exfutbolista salvadorenc de la dècada de 1970. Fou internacional amb la selecció del Salvador. Pel que fa a clubs, destacà a Alianza FC i CD Luis Angel Firpo.

## Referències

* ↑ 1970 World Cup, El Salvador Roster Arxivat 2013-10-17 a Wayback Machine. - FIFA
* ↑ Tomás Pineda Nieto Fitxa i estadístiques a la FIFA
* ↑ “Don Gregorio se lo merece” Arxivat 2012-07-07 at Archive.is - La Prensa Gráfica (castellà)
* ↑ Profile - El Salvador.com (castellà)
# Resolució 513 del Consell de Seguretat de les Nacions Unides

La Resolució 513 del Consell de Seguretat de les Nacions Unides, fou aprovada per unanimitat el 4 de juliol de 1982, després de recordar les resolucions 508 (1982), 509 (1982) i 512 (1982) i reafirmant les Convencions de Ginebra, el Consell va expressar la seva alarma davant la deteriorada situació humanitària a l'oest de Beirut i al sud del Líban.
La resolució va demanar a Israel, al Líban i a totes les parts interessades que respectessin els drets de la població civil i que recuperessin subministraments vitals d'aigua, electricitat, subministraments alimentaris i mèdics. El Consell també elogia els treballs del Secretari General i agències internacionals d'ajuda per alleugerir el patiment de la població civil.

## Vegeu també

* Llista de resolucions del Consell de Seguretat de les Nacions Unides 501 a la 600 (1982 - 1987)

## Enllaços externs

* PDF Text de la Resolució a UN.org
# Jaynagar Majilpur

Jaynagar Majilpur, coneguda col·loquialment com a Jaynagar, és una ciutat i corporació municipal de Bengala Occidental, capital del districte de 24 Parganas, a l'Índia. El 2011 tenia 25.922 habitants. És una ciutat molt coneguda perquè és on hi té la seu l'empresa manufacturera Jaynagarer Moa.

## Referències

* ↑ «Special packaging for Jaynagarer Moa ?». The Times of India, 01-02-2016. [Consulta: 3 febrer 2016].
# Sanem

Sanem (luxemburguès Suessem, alemany Sassenheim) és una comuna i vila a l'est de Luxemburg, que forma part del cantó d'Esch-sur-Alzette. Comprèn les viles de Sanem, Belvaux, Ehlerange i Soleuvre. Limita amb les comunes de Differdange, Bascharage, Dippach, Reckange-sur-Mess, Mondercange i Esch-sur-Alzette.

## Població

| Nacionalitat | Població | % |
| Luxemburguesos | 9.933 | 76,17% |
| Forasters | 3.108 | 23,83% |
| - Portuguesos | 977 | 7,49% |
| - Francesos | 471 | 3,61% |
| - Italians | 848 | 6,50% |
| - Belgues | 165 | 1,27% |
| - Alemanys | 109 | 0,84% |
| - Iugoslaus | 267 | 2,05% |
| - Altres | 271 | 2,08% |

## Evolució demogràfica

| Any | Població |
| 15/02/2001 | 13.041 |
| 01/01/2002 | 13.276 |
| 01/01/2003 | 13.505 |
| 01/01/2004 | 13.674 |
| 01/01/2005 | 13.864 |
# Giro de Basilicata

El Giro de Basilicata és una competició ciclista italiana per etapes que es disputa per la regió de la Basilicata. La primera edició data del 1982. Està reservada a ciclistes de categoria júnior (17 i 18 anys).

## Palmarès

| Any | Vencedor | Segon | Tercer |
| 1982 | Gianni Faresin | | |
| 1983 | Angelo Giacomelli | | |
| 1984 | Mauro Argentini | | |
| 1985 | Gianluca Rigamonti | | |
| 1986 | Gianluca Pianegonda | | |
| 1987 | Angelo Citracca | | |
| 1988 | Danny Nelissen | | |
| 1989 | Franco Zilli | | |
| 1990 | Oleg Bachmetev | | |
| 1991 | Alexander Ivankin | | |
| 1992 | Alexei Biakov | | |
| 1993 | Alexei Biakov | | |
| 1994 | Tadej Valjavec | | |
| 1995 | Tadej Valjavec | | |
| 1996 | Dimitri Dementiev | | |
| 1997 | Allan Davis | | |
| 1998 | Giampaolo Gallo | | |
| 1999 | Alexandre Bazhenov | | |
| 2000 | Marcel Sieberg | | |
| 2001 | Oleksandr Kvachuk | | |
| 2002 | Dmitry Kozontchuk | | |
| 2003 | William Walker | | |
| 2004 | Alexander Slivkin | | |
| 2005 | Gatis Smukulis | Andrey Solomennikov | Andrea Salomone |
| 2006 | Tommaso Salvetti | Egor Silin | Giuseppe Cicciari |
| 2007 | Matteo Mammini | Sergio Maneri | Siarhei Plisko |
| 2008 | Alberto Petitto | Sergey Alekhin | Emmanuel Roberti |
| 2009 | Giovanni Gaia | | |
| 2010 | Artur Shaymuratov | Quentin Hoper | Manuel Senni |
| 2011 | Ildar Arslanov | Aleksandr Mezhechev | Tilegen Maidos |
| 2012 | Matej Mohorič | Ildar Arslanov | Vitaliy Marukhin |
| 2013 | Aurélien Paret-Peintre | Lorenzo Rota | Robert Power |
| 2016 | Dinmukhammed Ulysbayev | Alexander Konychev | Charlie Quarterman |
| 2017 | Mark Donovan | Jacques Sauvagnargues | Ben Healy |

## Referències

* Palmarès a cyclingarchives.com
* Palmarès a procyclingstats.com
# Kuhlia boninensis

Kuhlia boninensis és una espècie de peix pertanyent a la família Kuhliidae.

## Descripció

* Pot arribar a fer 20 cm de llargària màxima.

## Hàbitat

És un peix d'aigua dolça i salabrosa (puja els rius fins a llurs cursos mitjans), bentopelàgic i de clima tropical.

## Distribució geogràfica

Es troba a Àsia (illes Ogasawara i Ryukyu) i Oceania (la Micronèsia i Tahití).

## Observacions

És inofensiu per als humans.

## Referències

* ↑ Gill T. N., 1861. Synopsis of the subfamily of Percinae. Proc. Acad. Nat. Sci. Phila. v. 13. 44-52.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 «Kuhlia boninensis» (en anglès). FishBase. Froese, Rainer; Pauly, Daniel (editors).
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ Randall, J.E., H. Ida, K. Kato, R.L. Pyle i J.L. Earle, 1997. Annotated checklist of inshore fishes of the Ogasawara Islands. Nat. Sci. Mus. Monogr. (11):1-74.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Arai, R. i T. Yamamoto, 1981. Chromosomes of six species of percoid fishes from Japan. Bull. Natn. Sci. Mus., Ser.A. 7(2):87-100. Tòquio.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
# Trenton

«Trenton» té aquests significats:
* Toponímia:
** Canadà:
*** Trenton (Nova Escòcia)
*** Trenton (Ontario)
** Estats Units:
*** Trenton (Alabama)
*** Trenton (Carolina del Nord)
*** Trenton (Carolina del Sud)
*** Trenton (Dakota del Nord)
*** Trenton (Florida)
*** Trenton (Geòrgia)
*** Trenton (Illinois)
*** Trenton (Indiana)
*** Trenton (Kentucky)
*** Trenton (Maine)
*** Trenton (Michigan)
*** Trenton (Missouri)
*** Trenton (Nebraska)
*** Trenton (Nova Jersey)
*** Trenton (Nova York)
*** Trenton (Ohio)
*** Trenton (Tennessee)
*** Trenton (Texas)
*** Trenton (Utah)
*** Trenton (comtat de Dodge), Wisconsin
*** Trenton (comtat de Pierce), Wisconsin
*** Trenton (comtat de Washington), Wisconsin
* Altres:
** Batalla de Trenton, Nova Jersey, 1776
** Segona Batalla de Trenton, Nova Jersey, 1777

## Vegeu també

* Totes les pàgines començant amb «Trenton»
# Torre de Santa Caterina (Manresa)

La Torre de Santa Caterina és una obra del municipi de Manresa (Bages) declarada bé cultural d'interès nacional.

## Descripció

Al turó de Santa Caterina es troba una torre circular de tres pisos d'alçada i de grossos murs, de secció decreixent en alçada. Els murs són llisos i s'obre espitlleres per tot el seu perímetre. La porta d'entrada és allindanada. Actualment no es conserva la part superior i no té coberta.

## Història

Construcció del segle xix, probablement de la Primera guerra Carlina (cap al 1836).

## Referències

* 1 2 «Torre de Santa Caterina». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 7 juny 2015].
# Resolució 515 del Consell de Seguretat de les Nacions Unides

La Resolució 515 del Consell de Seguretat de les Nacions Unides, fou aprovada el 29 de juliol de 1982, després de recordar les resolucions 512 (1982) i 513 (1982) i reafirmant les Convencions de Ginebra, el Consell va exigir que Israel aixequés el bloqueig a Beirut, la capital del Líban, per permetre-hi una ajuda urgent a la població civil. També va demanar al Secretari General de les Nacions Unides que transmetés el text de la resolució al Govern d'Israel i vigilés l'aplicació de la Resolució 515.
La resolució es va aprovar amb 14 vots contra cap; els Estats Units no van participar en la votació. Israel no va implementar la resolució.

## Referències

* ↑ Cattan, Henry. The Palestine question. Routledge, 1988, p. 157. ISBN 978-0-7099-4878-0.

## Vegeu també

* Llista de resolucions del Consell de Seguretat de les Nacions Unides 501 a la 600 (1982 - 1987)

## Enllaços externs

* PDF Text de la Resolució a UN.org
# Jhampodar

Jhampodar fou un petit estat tributari protegit a la divisió o prant de Jhalawar al Kathiawar, província de Gujarat, presidència de Bombai. Estava format per un sol poble amb tres tributaris separats. Estava a uns 16 km a l'est de Wadhan. Els tres thakurs eren dels jhala rajputs i dels bhayads de Wadhan. Els ingressos s'estimaven en 412 lliures i el tribut de 13 lliures es pagava al govern britànic. La població el 1872 era de 449 persones i el 1881 de 561.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Google Checkout

Google Checkout és un servei de pagaments en línia segur que és proporcionat gratuïtament per Google, i que alhora permet simplificar el procés de pagament per les compres en línia. Els usuaris emmagatzemen la seva targeta de crèdit o dèbit i la informació d'enviament al seu compte de Google, així que ells poden comprar a les botigues que tenen el servei clicant un botó. Google Checkout també ofereix protecció contra fraus, així com una pàgina per al seguiment de les compres i la seva condició.
Google Checkout va ser gratuït per als comerciants fins a l'1 de febrer de 2008. Des d'aquesta data Google càrrega als comerciants un 2,0% més 0,30 USD per transacció (1.5%+0,15 EUR per als comerciants del Regne Unit). També des d'aquesta data, els comerciants que s'anuncien amb comptes AdWords no se'ls carreguen quotes en transaccions mensuals que siguin menors a deu vegades la seva despesa mensual en AdWords.
Abans de ser llançat, va haver especulacions primerenques que Google estava construint un producte per competir amb PayPal. De totes maneres, l'abast de Google Checkout està enfocat a permetre realitzar pagaments en un sol pas des d'un comprador a un venedor. A diferència de PayPal, Google Checkout no permet l'ús de fons emmagatzemats, ni tampoc de pagaments de persona a persona.
eBay (propietari de PayPal) va provocar algunes controvèrsies quan va incloure el Checkout de Google a la llista de mètodes de pagament bloquejats i volia prevenir així els usuaris d'eBay d'utilitzar-lo.
El servei de Google Checkout va estar disponible per primera vegada als Estats Units el 28 de juny de 2006. Aquest servei va estar disponible després al Regne Unit el 13 d'abril de 2007.

## Interrupció

El servei de Google Checkout es va interrompre el 20 de novembre de 2013. Des de llavors Google ofereix el seu nou servei de pagaments amb Google Wallet.

## Referències

* ↑ No Processing fees until February 1, 2008.
* ↑ How much does it cost to process transactions through Google Checkout?.
* ↑ Steiner, Ina. eBay bans Sellers from Using Google Checkout. AuctionBytes. Arxivat 2012-07-05 a Wayback Machine.
* ↑ Google unveils UK payments system BBC News

## Enllaços externs

* Google Wallet Arxivat 2013-02-12 a Wayback Machine.
* Blog oficial de Google Checkout
* Google Llanxes payment service
* Google unveils UK payments system
# Kugutí

Kugutí (en rus: Кугуты) és un poble del krai de Stàvropol, a Rússia, que en el cens del 2010 tenia 362 habitants. Pertany al districte rural de Petrovski.

## Referències

* ↑ Протокол учредительского съезда Ставрсельскосоюза 11-13 января 1925 года и приложение к нему. Ставрополь: [Б. и.], 1925, p. 29-31.
# Trente Glorieuses

Les Trente Glorieuses ('Trenta Gloriosos', en francès) són el període de fort creixement econòmic i la millora de les condicions de vida que conegué la gran majoria de països desenvolupats, majoritàriament membres de l'Organització de Cooperació i Desenvolupament Econòmic (OCDE), entre el 1946 i el 1975.
L'expressió fou encunyada a per Jean Fourastié el 1979 en record de les Trois Glorieuses.
Les Trente Glorieuses foren una revolució silenciosa però portadora de canvis econòmics i socials importants que marcaren el pas d'Europa a la societat de consum quaranta anys després dels Estats Units. El cas de França permet copsar en particular el sentit del subtítol del llibre de J. Fourastié, Révolution invisible, però el creixement també fou fort a Alemanya, Itàlia, el Canadà i el Japó, impulsat per la inversió el consum.
Després d'un inici difícil, els 28 anys que separen la fi de la Segona Guerra Mundial, el 1945 del xoc del petroli del 1973 es caracteritzen per:
* la reconstrucció econòmica de països devastats en gran manera per la guerra
* el retorn a una situació de plena ocupació a la gran majoria de països
* un creixement fort de la producció industrial (creixement anual mitjà de la producció d'aproximadament el 5%)
* una expansió demogràfica important (el baby boom) a certs països europeus i nord-americans (particularment França, l'Alemanya de l'Oest, els Estats Units i el Canadà).
El fort creixement fou facilitat per un accés encara barat a les energies en general i les energies fòssils en particular, així com un tancament de la bretxa tecnològica (en relació amb els Estats Units) als països amb un capital humà (nivell d'educació i experiència dels treballadors) important.
Des del punt de vista econòmic, les Trente Glorieuses foren un període extremament brillant durant el qual el producte interior brut augmentà significativament:
    Per ex.: l'índex de producció industrial a França, a preus constants (base 100 el 1938)
| 1938 | 1947 | 1957 | 1967 | 1973 |
| 100 | 99 | 204 | 338 | 452 |
    És a dir, del 1938 al 1973, una multiplicació per 4,5, un creixement anual mitjà rècord del 5,9%.
Al principi del període, una vegada acabada la Segona Guerra Mundial, els països afectats tenien les infraestructures destruïdes i l'economia devastada o orientada a la producció militar.
Al final d'aquest període es constata globalment que la societat s'havia remodelat profundament, esdevenint una societat de consum de masses i una societat de lleure. Aquest fenomen és en part una arribada tardana a l'estil de vida estatunidenc de la dècada del 1920. De la mateixa manera, el PIB per capita s'acostà al nivell estatunidenc (per a tornar-se'n a allunyar a la dècada del 1980).

## Referències

* ↑ Jean Fourastié: Les Trente Glorieuses ou la révolution invisible de 1946 à 1975, 1979.
* ↑ Roca, F. «Piketty o Maddison?». L'Econòmic, 12-07-2014. [Consulta: 25 febrer 2016].
# Torre de Santa María

Torre de Santa María (en llengua extremenya, Torri de Santa María) és un municipi de la província de Càceres, a la comunitat autònoma d'Extremadura (Espanya). Està situat a la Serra de Montánchez i compta avui en dia amb, aproximadament, uns 500 habitants.

## Ubicació

Torre de Santa María està situat entre les localitats d'Aldea del Cano, a la Ruta de la Plata, A-66 i Miajadas, a l'autovia A-5, que uneix Madrid amb Badajoz. S'estén al peu de la Serra de Montánchez, i des d'aquesta s'hi pot arribar a Montánchez, capital comarcal, a través d'una senzilla ruta senderista que es remunta als temps dels romans. Es troba 36 km al sud-est de Càceres, 50 km al nord-est de Mèrida i uns 30 km al sud-est de Trujillo.

## Història

Segons el capellà vuitcentista Tirso Lozano Rubio (natural de Montánchez), Torre de Santa María va ser fundat en algun moment del segle xiii. No obstant això, els primers registres escrits en què apareix el poble són del segle xviii, quan era una petita vila que pertanyia a Montánchez. Aleshores hi havia 148 veïns, dels quals la meitat eren llauradors. Torre de Santa María era alhora una vila real, ço és, jurídicament depenia directament del rei d'Espanya. Tirso Lozano Rubio la descriu com «[una vila] mesa en un terreny pla, lleugerament trencada, a una llegua de la Vila de Montánchez, la seva capital, i a 14 llegües de la Vila d'Hornachos. És rica en blat i civada, tot i que hi abunda encara més el sègol. Hi ha tota mena de llavors, abundància de bestiar —especialment de llana, boví i porcí—, caça, pesca, vi, oli, fruites, llegums i hortalisses».
Quan caigué l'Antic Règim la vila s'esdevingué un municipi constitucional del nou estat burgès espanyol (1834) i començà a formar part del partit judicial de Montánchez.
Actualment pertany a la Mancomunitat Integral Serra de Montánchez.

## Demografia

Evolució demogràfica :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2001 | 2002 | 2003 | 2005 | 2009 | 2015 | 2019 |
| 885 | 1101 | 1064 | 1211 | 1428 | 1548 | 1376 | 1081 | 841 | 703 | 727 | 711 | 670 | 673 | 632 | 582 | 534 |
Torre de Santa Maria va créixer demogràficament durant la primera meitat del segle xx, però la manca de feina va causar una minva significativa de la població, que s'ha reduït dos terços en poc més de cinquanta anys.

## Referències

* Torre de Santa María. (2015). «Torre de Santa María. Un pueblo con historia.» https://www.torredesantamaria.es/
* https://www.foro-ciudad.com/caceres/torre-de-santa-maria/habitantes.html#EvolucionGrafico
# Resolució 57 del Consell de Seguretat de les Nacions Unides

La Resolució 57 del Consell de Seguretat de les Nacions Unides, aprovada per unanimitat el 18 de setembre de 1948. Impactat per la mort del comte Folke Bernadotte, el mediador de les Nacions Unides a Palestina, el Consell va sol·licitar que el Secretari General mantingués la bandera de les Nacions Unides a mitja asta durant tres dies, ho va autoritzar perquè el Working Capital Fund cobrís totes les despeses relacionades amb la mort brutal del mediador de les Nacions Unides i que fos representat en l'enterrament per la persona que el president hagi assignat per a l'ocasió.

## Vegeu també

* Llista de resolucions del Consell de Seguretat de les Nacions Unides 1 a la 100 (1946 - 1952)

## Enllaços externs

* PDF Text de la Resolució a UN.org
# María José Mira Veintimilla

María José Mira Veintimilla (Bunyol, 4 de juny de 1976) és una economista i política valenciana, diputada a les Corts Valencianes en la IX legislatura.

## Biografia

És llicenciada en Economia per la Universitat de València i màster en Direcció d'Empreses per l'Escola de Negocis Luis Vives. Ha estat directora general de l'Associació Empresarial de Residències i Serveis a Persones Dependents de la Comunitat Valenciana (Aerte). Políticament independent, fou escollida diputada a les eleccions a les Corts Valencianes de 2015, en els que es va presentar com a cap de llista per València pel PSPV-PSOE. Nogensmenys va renunciar al seu escó el juliol de 2015 quan fou nomenada Secretària de la Conselleria d'Economia, Sectors Productius, Comerç i Treball de la Generalitat Valenciana.

## Referències

* ↑ «Fitxa de les Corts Valencianes». Arxivat de l'original el 2016-03-03. [Consulta: 14 setembre 2015].
* ↑ La directora general de Aerte, María José Mira, número 1 del PSPV por Valencia, Europa press, 15 de març de 2015
* ↑ María José Mira (PSPV): "Hay que acabar con las políticas de amiguismos del PP" eldiario.es, 13 de març de 2015
* ↑ Mira será 'número dos' de Economía y Lydia del Canto, secretaria autonómica de Comunicación, valenciaplaza.com, 1 de juliol de 2015
# Krutoi

«Krutoi» té aquests significats:
* Krutoi (Penza), localitat de l'óblast de Penza, a Rússia
* Krutoi (Rostov), localitat de l'óblast de Rostov, a Rússia
* Krutoi (Saràtov), localitat de l'óblast de Saràtov, a Rússia
# Torre de Santa Elena

La torre de Santa Elena és una de les torres projectades en el segle xvi dins del sistema de vigilància costanera, que s'alça en el poblat de pescadors de l'Azohía (Cartagena, Espanya), situat en un dels extrems del golf de Massarró (cap Tinyós). Està situada dins de l'espai natural protegit de la Serra de la Muela, Cap Tinyòs i Roldan.

## Història

Si bé algunes fonts assenyalen la seva construcció a la fi del segle xv en època dels Reis Catòlics, sembla que aquesta torre era una de les talaies projectades, al costat de les Torres de Santa Isabel (Port de Massarró), Torre dels Cavalls (Bolnuevo), Torre del Molinet (Massarró) i Torre de Cope (Águilas), per Carlos I d'Espanya per evitar l'assoleig del Regne pels atacs dels pirates barbarescos des del nord d'Àfrica. Seguint aquestes cròniques, la torre seria ja aixecada sota el regnat de Felipe II, resultant ser la més antiga de les torres de sentinella d'aquest litoral.
Declarada Monument Històric Artístic, va ser restaurada en els anys noranta. Té forma hexagonal, igual que la propera Torre de Nadal situat a l'entrada del port de Cartagena i presenta una construcció de dos cossos. Es troba mirant cap al golf de Massarró i a gairebé 100 metres sobre el nivell del mar.
Durant segles va ser una torre artillada amb un destacament de carabiners. Compta en els seus merlets amb un canó de gran abast que data de 1742 i va ser fabricat en Itàlia.
Sota la seva falda, en aigües d'aquest tros del mar Mediterrani, durant els mesos de març a agost, es practica l'almadrava, art de pesca mil·lenari en el qual l'home i el peix es mesuren cara a cara. Resulta ser, un art de pesca d'origen morú, amb el qual es capturen espècies tals com la tonyina, el bonic, la melva i la letxa.

## Vegeu també

* Torre de sentinella

## Enllaços externs

* Fotografies de la Torre de Santa Elena - La Azohía Arxivat 2004-12-09 a Wayback Machine.
* Imatges en Google sobre la torre de Santa Elena.
* Imatges en Flickr sobre la torre de Santa Elena.
# Rhodri ap Hywel

Rhodri ap Hywel va ser un rei de Deheubarth que visqué al segle x.
En morir el seu pare Hywel Dda el 950, Deheubarth va ser dividit entre Rhodri i els seus dos germans, Edwin i Owain. Els fills de Hywel no pogueren retenir el regne de Gwynedd, que passà a la dinastia tradicional d'Aberffraw en les persones de Iago ap Idwal i Ieuaf ap Idwal, els fills d'Idwal Foel.
En l'any 952 Iago i Ieuaf envaïren el sud, arribant fins a Dyfed. Els fills de Hywel els correspongueren envaint el nord dos anys més tard, i assolint un punt tan llunyà com la vall del Conwy abans que no fossin derrotats en una batalla a Llanrwst i hagueren de retirar-se a Ceredigion.

## Bibliografia

* John Davies A History of Wales London: Penguin, 2007 ISBN 0-140-28476-1
* John Edward Lloyd A history of Wales from the earliest times to the Edwardian conquest London: Longmans, Green & Co., 1911